Blaze7451/Wiki-th-20250601 huggingface dataset:
จุม เม็ย

จุม เม็ย (ជុំ ម៉ី, Chŭm Mei ; เกิด ป. ค.ศ. 1930) เป็นหนึ่งใน 7 ผู้รอดชีวิตวัยผู้ใหญ่เท่าที่รู้จัก จากการคุมขังของเขมรแดงในค่ายต็วลสเลง S-21 ซึ่งมีนักโทษ 20,000 คน (ส่วนใหญ่เป็นชาวกัมพูชา) ถูกส่งไปประหารชีวิต เขาเป็นอดีตช่างยนต์ในพนมเปญที่ถูกนำตัวไปคุกเมื่อวันที่ 28 ตุลาคม ค.ศ. 1978 โดยถูกกล่าวหาว่าเป็นสายลับ เขารอดชีวิตมาได้ก็เพราะความสามารถในการซ่อมจักรเย็บผ้า ใน ค.ศ. 2004 เขากล่าวถึงการสังหารภรรยาและลูกชายว่า:"ตอนแรกพวกมันยิงภรรยาผมที่กำลังเดินนำหน้าร่วมกับผู้หญิงคนอื่น ๆ เธอกรีดร้องใส่ผมว่า 'วิ่งหนีเร็ว พวกมันจะฆ่าฉันแล้ว' ผมได้ยินเสียงลูกชายผมร้องไห้และจากนั้นพวกมันยิงอีกครั้ง ทำให้ลูกเสียชีวิต เมื่อผมนอน ผมยังคงเห็นใบหน้าของพวกเขา และทุกวันผมยังคงคิดถึงพวกเขา"ภายหลังจุม เม็ยแต่งงานใหม่และมีลูก 6 คน แบ่งเป็นชาย 3 คน และหญิง 3 คน
ห้องขังของเม็ยที่ S-21
ใน ค.ศ. 2003 เขาปรากฏตัวในสารคดี S-21: The Khmer Rouge Killing Machine ของบาน ริทธี ร่วมกับวาน ณาต จิตรกรชาวกัมพูชาที่กลับมาพบกันและเยี่ยมชมเรือนจำเดิมอีกครั้ง ซึ่งปัจจุบันคือพิพิธภัณฑ์การฆ่าล้างเผ่าพันธุ์ต็วลแซลงที่พนมเปญ พวกเขาพบกับอดีตผู้คุมขังพวกเขา ได้แก่ ผู้คุม ผู้สอบสวน แพทย์ และช่างภาพ ซึ่งหลายคนเพิ่งเป็นวัยรุ่นในช่วงยุคเขมรแดงระหว่าง ค.ศ. 1975 ถึง 1979 รูปลักษณ์ของพวกเขาแตกต่างจากอดีตนักโทษทั้งสองคนที่มีอายุมากกว่าในช่วงที่ถูกคุมขังอย่างสิ้นเชิง และเมื่อถึงเวลาถ่ายทำ ทั้งคู่ก็เป็นชายชรา วาน ณาตผู้วาดภาพเหมือนนักโทษ มีผมสีขาวทั้งศีรษะ เจ้าหน้าที่รักษาความปลอดภัยและผู้สอบสวนได้นำชมพิพิธภัณฑ์ โดยจำลองการปฏิบัติต่อนักโทษและกิจวัตรประจำวันของพวกเขา พวกเขาดูบันทึกของเรือนจำโดยละเอียด รวมทั้งภาพถ่าย เพื่อทบทวนความทรงจำ
ไฟล์:Chum Mey - 30June2009.jpg|thumb|จุม เม็ยให้หลักฐานในศาลคดีเขมรแดงเมื่อวันที่ 30 มิถุนายน ค.ศ. 2009
ใน ค.ศ. 2009 เขาให้หลักฐานในศาลคดีเขมรแดงที่ไต่สวนผู้นำที่ยังมีชีวิตอยู่ของระบอบเขมรแดง ในระหว่างการพิจารณาคดี เขากล่าวว่า "ผมร้องไห้ทุกคืน ทุกครั้งที่ได้ยินคนพูดถึงเขมรแดง มันทำให้ผมนึกถึงภรรยาและลูก ๆ ของผม" เขายังแสดงความปรารถนาให้อดีตผู้นำ กัง เคกเอียว ต้องจำคุกตลอดชีวิต ซึ่งกังถูกตัดสินตามนั้นใน ค.ศ. 2012 
เมื่อวันที่ 9 พฤศจิกายน ค.ศ. 2014 เม็ยปรากฏตัวในรายการ The Mekong River with Sue Perkins ของบีบีซี
ไฟล์: Chum Mey March 2015b.JPG|thumb|จุม เม็ยลงลายเซ็นในหนังสือ Survivor: The Triumph of an Ordinary Man in the Khmer Rouge Genocide ของเขาเองแก่ผู้เข้าชมพิพิธภัณฑ์การฆ่าล้างเผ่าพันธุ์ต็วลแซลงที่พนมเปญ (มีนาคม ค.ศ. 2015)

**ดูเพิ่ม**
 วาน ณาต- จอห์น ดอว์สัน ดิวเฮิร์สต์- สมมิตฑุก- บู เมง

**อ้างอิง**

**แหล่งข้อมูลอื่น**
 title=Chum Mey - Tuol Sleng Genocide Survivor.
หมวดหมู่:ผู้รอดชีวิตการฆ่าล้างเผ่าพันธ์ุชาวเขมร
หมวดหมู่:นักโทษชาวกัมพูชา
หมวดหมู่:นักโทษในประเทศกัมพูชา
ประตูเฉาหยาง

alt=ถนนขนาดกว้างที่แบ่งเป็นสองฝั่ง มองจากด้านบน สองข้างทางมีต้นไม้และอาคารสูงระดับปานกลาง อาคารด้านซ้ายมีลักษณะโค้งเล็กน้อย
ประตูเฉาหยาง หรือ เฉาหยางเหมิน (p=Cháoyángmén; แมนจู:ᡧᡠᠨᠪᡝᠠᠯᡳᡥᠠᡩᡠᡴᠠ; Möllendorff:šun be aliha duka) เป็นประตูหนึ่งในอดีตกำแพงเมืองปักกิ่ง ปัจจุบันเป็นจุดเชื่อมต่อการคมนาคมและเส้นแบ่งเขตในปักกิ่ง ตั้งอยู่ในเขตตงเฉิงทางตะวันออกเฉียงเหนือของใจกลางเมืองปักกิ่ง ถนนวงแหวนหมายเลข 2 ฝั่งตะวันออก พาดผ่านในแนวเหนือ-ใต้ รถไฟใต้ดินปักกิ่ง (สาย 6 และ สาย 2) มีสถานีเฉาหยางเหมิน

**อ้างอิง**
หมวดหมู่:สถานที่หลักทางประวัติศาสตร์และวัฒนธรรมระดับชาติในปักกิ่ง
หมวดหมู่:สิ่งก่อสร้างในปักกิ่ง
หมวดหมู่:ปักกิ่ง
ประตูติ้อัน

ประตูติ้ อัน เหมิน
ประตูติ้อัน หรือ ติ้อันเหมิน (s=地安门) หรือที่รู้จักกันก่อนหน้านี้ว่า เป่ย์อันเหมิน (และมักเรียกกันว่า "ประตูหลัง") เป็นประตูจักรพรรดิในปักกิ่ง ประเทศจีน ประตูนี้สร้างขึ้นครั้งแรกในรัชสมัยจักรพรรดิหยงเล่อแห่งราชวงศ์หมิง และทำหน้าที่เป็นประตูทิศเหนือหลักของนครจักรพรรดิ (ส่วนประตูทิศใต้ที่มีชื่อเสียงมากกว่าคือ ประตูเทียนอัน) ประตูนี้ตั้งอยู่ทางตอนเหนือของสวนจิงซานและทางตอนใต้ของหอกลองแห่งปักกิ่ง ต่อมาถูกรื้อถอนในปี ค.ศ. 1954 มีความพยายามในการบูรณะตั้งแต่ปี ค.ศ. 2013

**อ้างอิง**
หมวดหมู่:สถานที่หลักทางประวัติศาสตร์และวัฒนธรรมระดับชาติในปักกิ่ง
หมวดหมู่:สิ่งก่อสร้างในปักกิ่ง
หมวดหมู่:ปักกิ่ง
ชัยปรเมศวรวรมันที่ 1

ชัยปรเมศวรวรมันที่ 1 (p=Jù shě(ī)lì Bōwēishōuluópómátí Yáng Bǔ) พระนามส่วนพระองค์ อีศวรมูรติ (Īśvaramūrti) เป็นพระมหากษัตริย์จามปาที่ครองราชย์ใน ค.ศ. 1044 ถึง 1060 พระองค์สถาปนาราชวงศ์ที่มีศูนย์กลางรอบญาจางและฟานซาง ที่จะปกครองเหนือมณฑลจามปาจนกระทั่ง ค.ศ. 1074
หลังการโจมตีของเวียดนามในภาคเหนือของจามปาอย่างน่าตกตะลึงที่ทำให้ราชอาณาจักรสั่นสะเทือน และคาดว่าทำให้ชัยสิงหวรมันที่ 2 ผู้ครองราชย์ สวรรคต ผู้บัญชาการทหารที่เกิดในตระกูลขุนนางนักรบ ซึ่งเคยเป็นข้าราชบริพารของผู้ปกครองในอดีต ได้ขึ้นครองราชสมบัติในฐานะพระเจ้าชัยปรเมศวรวรมันใน ค.ศ. 1044 ราชวงศ์นี้อ้างว่าสืบเชื้อสายจาก Uroja ในตำนาน ซึ่งมีอีกนามว่า Po Yan Ina Nagarp=131 
ส่วนทางใต้ ดินแดนปัณฑุรังคะ (จังหวัดนิญถ่วนและจังหวัดบิ่ญถ่วน) ก่อกบฏต่อปรเมศวรวรมัน เนื่องจากดินแดนนี้ได้เลือกเจ้าชายจากฟานซางให้เป็นราชาธิราช และปฏิเสธที่จะยอมรับอำนาจของปรเมศวรวรมันp=140
ใน ค.ศ. 1050 ปรเมศวรวรมันส่งพระราชนัดดาที่เป็นมกุฎราชกุมารผู้มีตำแหน่ง ศรีเทวราชามหาเสนาบดี (ไม่ทราบพระนามจริง) เพื่อปราบปรามกบฏปัณฑุรังคะ กบฏพ่ายแพ้ในสนามรบ หลายคนหนีไปที่ภูเขา ในที่สุดกบฏก็ถูกปราบp=126 มกุฎราชกุมารทรงจับพวกกบฏแบ่งเป็น 2 กลุ่ม กลุ่มแรกไปสร้างเมืองพันราง (ฟานซาง) ขึ้นมาใหม่ กลุ่มที่สองนำไปรับใช้ในวิหารและอาราม ปรเมศวรวรมันจึงเฉลิมฉลองชัยชนะเหนือพวกกบฏโดยการสร้างจารึกและศิวลึงค์เพื่อรำลึกถึงความสำเร็จของพระองค์ที่วิหารโปกลองการายp=157 
ในปีเดียวกัน พระองค์ย้ายราชสำนักไปที่ญาจาง พระองค์บูรณะวิหารโพนคร ส่งทูตไปยังจีนสมัยราชวงศ์ซ่งใน ค.ศ. 1050 คณะผู้แทนใน ค.ศ. 1053 ได้ร่วมเดินทางกับผู ซือหม่ายิง (Pú Sīmǎyīng, อะบู อิสมาอีล?) กับ Liang Bao และใน ค.ศ. 1056 ร่วมเดินทางกับผู ซือถัวผา (Pú Xītuópá, ?)
ในช่วงรัชสมัยบั้นปลาง ศรียุวราชามหาเสนาบดีอ้างว่าเข้าพิชิตเมืองสัมภูปุระของจักรวรรดิเขมร โดยกองทัพของพระองค์ได้ทำลายล้างและปล้นสะดมวิหารเขมรทั้งหมด พร้อมทั้งบริจาคทรัพย์แก่วิหาร Śrīśānabhadreśvara ที่กำลังบูรณะในหมีเซินpp=133–134
ผู้ครองราชย์ถัดจากพระองค์คือพระราชนัดดานามว่าภัทรวรมันที่ 3 (ค. ค.ศ. 1060–1061) ผู้ครองราชย์เพียง 2 ปี ก่อนที่รุทรวรมันที่ 3 (ค. ค.ศ. 1062–1069/74) พระอนุชาขึ้นครองต่อ 

**อ้างอิง**

**บรรณานุกรม**
 isbn=978-0-824-80368-1- publisher=Shaker Verlag - isbn=978-2-84654-162-6
ประตูเต๋อเชิ่ง

หอธนูเต๋อเชิ่งเหมิน
เต๋อเชิ่งเหมินในเวลากลางคืน โดยมีป้อมด้านหน้า
ประตูเต๋อเชิ่ง หรือ เต๋อเชิ่งเหมิน (l=ประตูแห่งชัยชนะอันมีคุณธรรม) เป็นประตูเมืองที่เคยเป็นส่วนหนึ่งของกำแพงเมืองปักกิ่งทางทิศเหนือ ปัจจุบันเป็นหนึ่งในไม่กี่ประตูเมืองของปักกิ่งที่ได้รับการอนุรักษ์ไว้ และกลายเป็นจุดสังเกตสำคัญบนถนนวงแหวนหมายเลข 2 ทางตอนเหนือของเมือง
โครงสร้างดั้งเดิมของประตูซึ่งสร้างขึ้นใน ค.ศ. 1437 ประกอบด้วยสามส่วน ได้แก่ ประตูหลัก หอธนู และป้อมปราการ อย่างไรก็ตาม ประตูหลักถูกทำลายใน ค.ศ. 1921 และกำแพงเมืองถูกทุบทิ้งใน ค.ศ. 1969 ปัจจุบันเหลือเพียงหอธนูและป้อมปราการที่ยังคงอยู่ ซึ่งตั้งอยู่เหนือคูเมืองทางตอนเหนือของเมือง และภายในถูกใช้เป็นสถานที่จัดแสดงเหรียญโบราณ
ปัจจุบัน เต๋อเชิ่งเหมินเป็นจุดเชื่อมต่อการคมนาคมที่สำคัญทางตอนเหนือของปักกิ่ง บริเวณโดยรอบเป็นสะพานเต๋อเชิ่งเหมิน ซึ่งเป็นสะพานลอยแบบวงเวียนที่ช่วยกระจายการจราจรจากถนนวงแหวนรอบที่ 2 ไปยังทางด่วนปาต้าหลิ่ง ถนนที่เคยตัดผ่านประตูยังคงใช้ชื่อที่เกี่ยวข้องกับประตูนี้ โดยพื้นที่ทางใต้ของเต๋อเชิ่งเหมินและภายในกำแพงเมืองเดิมเรียกว่า "ถนนเต๋อเชิ่งเหมินใน" ส่วนทางตอนเหนือเรียกว่า "ถนนเต๋อเชิ่งเหมินนอก"
เต๋อเชิ่งเหมินมีความหมายว่า "ประตูแห่งชัยชนะอันมีคุณธรรม" ในสมัยโบราณ กองทัพจักรวรรดิจะเดินทางออกจากปักกิ่งผ่านเต๋อเชิ่งเหมินและกลับเข้ามาผ่านประตูอันติ้ง หรือ "ประตูแห่งสันติภาพและความมั่นคง"

**การคมนาคมสาธารณะ**
สาย 2 ของรถไฟใต้ดินปักกิ่ง มีสถานีใกล้กับเต๋อเชิ่งเหมินที่สถานีจี๋สุ่ยถาน นอกจากนี้ เต๋อเชิ่งเหมินยังเป็นจุดขึ้นรถรถโดยสารประจำทางปักกิ่งหลายสาย รวมถึงรถโดยสารท่องเที่ยวที่เดินทางไปกำแพงเมืองจีนที่ปาต้าหลิ่ง

**อ้างอิง**
หมวดหมู่:สถานที่หลักทางประวัติศาสตร์และวัฒนธรรมระดับชาติในปักกิ่ง
หมวดหมู่:สิ่งก่อสร้างในปักกิ่ง
หมวดหมู่:ปักกิ่ง
ลามอโรฌูวีฟ

ลามอโรฌูวีฟในแผนที่ของกัสซีนีประมาณ ค.ศ. 1757
ลามอโรฌูวีฟ (La Mort aux Juifs, la mɔʁ o ʒɥif) เป็นหมู่บ้านขนาดเล็กภายใต้เขตอำนาจศาลของเทศบาลกูร์เตอโม จังหวัดลัวแร ประเทศฝรั่งเศส ชื่อพื้นที่นี้มีความหมายว่า "ความตายต่อชาวยิว"

**ที่มาของชื่อ**
ชื่อนี้มีที่มาในคริสต์ศตวรรษที่ 14 โดย Pierre-Henri Billy นักภูมินามวิทยารายงานว่า ตอนแรกชื่อนี้คือ "la mare au juin″ ซึ่งในภาษาฝรั่งเศสเก่าตามท้องถิ่นแปลว่า "บ่อปุ๋ยน้ำ" คำนี้เกิดวิวัฒนาการเหมือนกับชื่อสถานที่อื่นในพื้นที่นี้ จนกระทั่งท้ายที่สุดกลายเป็น "la Mort aux Juifs" ด้วยรูปแบบกลาง "la mare au Juif" อ้างโดยนักประวัติศาสตร์ท้องถิ่น Paul Gache การแปลงคำว่า "mare" (บ่อ) เป็น "mort" (ตาย) พบในชื่อสถานที่ภาษาฝรั่งเศสเก่าได้บ่อยมาก และ "juin" (ปุ๋ยน้ำ) กลายเป็น "juif" (ยิว) ในสองขั้น ขั้นแรกคือการลดเสียงนาสิก (denasalization) ที่เปลี่ยนจาก "juin" ไปเป็น "jui" และเปลี่ยนรูปเขียนเป็น "juif" ซึ่งในภาษาฝรั่งเศสเก่าออกเสียงเหมือนกัน

**การเปลี่ยนชื่อ**
ในเดือนสิงหาคม ค.ศ. 2014 Simon Wiesenthal Center ยื่นคำร้องต่อรัฐบาลฝรั่งเศสเพื่อเปลี่ยนชื่อพื้นที่นี้ โดยอ้างว่าคำนี้แปลว่า "ความตายต่อชาวยิว" ซึ่งเป็นคำแปลที่ถูกปฏิเสธในประเทศฝรั่งเศส คำขอที่คล้ายกันถูกปฏิเสธใน ค.ศ. 1992 อย่างไรก็ตาม ด้วยแรงกดดันในระดับชาติ สภาเทศบาลจึงเลิกใช้ชื่อดังกล่าวในเดือนมกราคม ค.ศ. 2015 พื้นที่ในปัจจุบันแยกเข้ากับหมู่บ้านขนาดเล็ก Les Croisilles และ La Dogetterie

**ดูเพิ่ม**
กัสตรีโยโมตาเดฆูดิโอส เมืองในประเทศสเปนที่ชื่อก่อน ค.ศ. 2015 (Castrillo Matajudíos) แปลว่า "ค่ายผู้ฆ่าชาวยิว"

**อ้างอิง==
จอร์จ ฟินเลย์สัน

จอร์จ ฟินเลย์สัน (George Finlayson, 1790–1823) เป็นนักธรรมชาติวิทยาและนักเดินทางชาวสกอตแลนด์ เขาได้รับการยกย่องว่าเป็นนักธรรมชาติวิทยาที่เก่งที่สุดคนหนึ่งในยุคของเขา และเขามีชื่อเสียงจากการศึกษาเชิงบุกเบิกเกี่ยวกับพืช สัตว์ และผู้คนทางภาคใต้ของประเทศไทยและคาบสมุทรมลายู
ฟินเลย์สันเกิดที่เมืองเธอร์โซในปี ค.ศ. 1790 เขาเป็นเสมียนของดร.ซอมเมอร์วิลล์ หัวหน้าเจ้าหน้าที่การแพทย์ของกองทัพในสกอตแลนด์ และต่อมาเป็นเสมียนของดร. ฟาร์เรล หัวหน้าเจ้าหน้าที่การแพทย์ของกองทัพในซีลอน จากนั้นเขาย้ายไปที่เบงกอลและเข้าประจำการใน กองทหารม้าเบาที่ 8 ในตำแหน่งผู้ช่วยศัลยแพทย์ในปี ค.ศ. 1819 ในปี ค.ศ. 1821 และ 1822 เขาได้ร่วมคณะผู้แทนการค้าของจอห์น ครอว์เฟิร์ดไปยังสยาม (ปัจจุบันคือประเทศไทย) และโคชินไชนา (ปัจจุบันคือเวียดนาม) ในฐานะนักธรรมชาติวิทยา และเดินทางกลับมาพร้อมกับคณะผู้แทนการค้าดังกล่าวไปยังโกลกาตาในปี ค.ศ. 1823 ถึงเวลานี้สุขภาพของเขาแย่ลงไปมากแล้ว เขาเสียชีวิตระหว่างเดินทางจากเบงกอลไปยังสกอตแลนด์ในเดือนสิงหาคม ค.ศ. 1823
บันทึกที่เขาจดไว้ระหว่างภารกิจได้รับการแก้ไขโดยมีคำนำเกี่ยวกับผู้เขียนโดยเซอร์สแตมฟอร์ด แรฟเฟิลส์ FRS และตีพิมพ์ในปี ค.ศ. 1826 ภายใต้ชื่อ The Mission to Siam and Hue, the capital of Cochin China, in the years 1821–2, from the Journal of the late George Finlayson, Esq
นกปรอดหัวลาย (Pycnonotus finlaysoni) และกระรอกฟินเลย์สัน (Callosciurus finlaysonii) ได้รับการตั้งชื่อเพื่อเป็นเกียรติแก่ฟินเลย์สัน

**อ้างอิง**

**แหล่งข้อมูลอื่น**
 url-status=dead-  Project Gutenberg EBook versions of The Mission to Siam, and Hué the Capital of Cochin China, in the Years 1821–2, by George Finlayson
หมวดหมู่:บุคคลที่เกิดในปี พ.ศ. 2333
หมวดหมู่:บุคคลที่เสียชีวิตในปี พ.ศ. 2366
หมวดหมู่:นักธรรมชาติวิทยาชาวสกอตแลนด์
แถบความถี่ป้องกัน

ในโทรคมนาคม แถบความถี่ป้องกัน หรือ แถบความถี่ป้องกันการรบกวน หรือ แบนด์การ์ด (guard band) คือแถบความถี่แคบ ๆ ที่ไม่ได้ใช้งานโดยตั้งใจ ซึ่งวางอยู่ระหว่างแถบความถี่ที่อยู่ติดกันเพื่อลดการรบกวนระหว่างแถบความถี่เหล่านั้น แถบความถี่ป้องกันใช้ในการมัลติเพล็กซ์แบบแบ่งความถี่ แถบความถี่ป้องกันมีอยู่ในทั้งระบบสื่อสารแบบมีสายและไร้สาย
แถบความถี่ป้องกันสามารถได้รับอนุญาตให้ใช้กับอุปกรณ์พลังงานต่ำ เช่น เครือข่ายโทรศัพท์มือถือส่วนตัวได้

**อ้างอิง**
หมวดหมู่:สเปกตรัมวิทยุ
พาเมลา เกลเลอร์

พาเมลา เกลเลอร์ (Pamela Geller; เกิด ค.ศ. 1958) เป็นนักเคลื่อนไหวทางการเมืองขวาจัด บล็อกเกอร์ และผู้แสดงความคิดเห็นชาวอเมริกันที่ต่อต้านมุสลิม เกลเลอร์สนับสนุนทฤษฎีสมคบคิดผู้ให้กำเนิดเกี่ยวกับประธานาธิบดี บารัก โอบามา โดยกล่าวว่าเขาเกิดในประเทศเคนยา และนับถือศาสนาอิสลาม
ใน ค.ศ. 2006 เกลเลอร์นำการ์ตูนมุฮัมมัดที่เป็นข้อพิพาท ซึ่งตีพิมพ์โดยหนังสือพิมพ์ Jyllands-Posten ของเดนมาร์ก มาเผยแพร่ซ้ำในบล็อกของเธอ เธอมีชื่อเสียงโด่งดังมากขึ้นใน ค.ศ. 2010 จากการเป็นผู้นำในการรณรงค์ต่อต้านข้อเสนอให้สร้างศูนย์ชุมชนอิสลามพาร์ก51 ซึ่งเธอเรียกว่า "มัสยิดใหญ่กราวนด์ซีโร" เธอเป็นประธาน Stop Islamization of America (มีอีกชื่อว่า American Freedom Defense Initiative) กลุ่มต่อต้านมุสลิมที่ร่วมก่อตั้งกับรอเบิร์ต สเปนเซอร์ นับตั้งแต่ ค.ศ. 2013 เธอซื้อโฆษณาต่อต้านมุสลิมบนเครือข่ายขนส่งสาธารณะในเมืองต่าง ๆ เธอยังปฏิเสธการฆ่าล้างเผ่าพันธุ์ที่มุสลิมตกเป็นเหยื่อ เช่น การฆ่าล้างเผ่าพันธุ์บอสเนียและการฆ่าล้างเผ่าพันธุ์โรฮีนจา
เกลเลอร์เปิดบล็อกแรกชื่อ Atlas Shrugs ใน ค.ศ. 2004 หลังจากนั้นจึงสืบทอดโดย Geller Report ทั้งสองเว็บไซต์ขึ้นชื่อในด้านการส่งเสริมความเท็จและทฤษฎีสมคบคิด

**ชีวิตช่วงต้น**
เกลเลอร์เป็นลูกสาวคนที่สามจากทั้งหมด 4 คนในครอบครัวชาวยิว รูเบน เกลเลอร์ พ่อของเธอ เป็นผู้ผลิตสิ่งทอ ส่วนแม่มีชื่อว่า ลิลเลียน เกลเลอร์ เธอเติบโตในย่านฮิวเลตต์ฮาร์เบอร์ เกาะลองของรัฐนิวยอร์ก136 เธอช่วยกิจการของพ่อ ซึ่งทำให้เธอสามารถพูดภาษาสเปนได้คล่อง

**อาชีพ**

**ชีวิตส่วนตัว**
เกลเลอร์สมรสกับ Michael Oshry ใน ค.ศ. 1990 จนกระทั่งหย่ากันใน ค.ศ. 2007 เธอได้รับเงินชดเชยการหย่าร้างเกือบ 4 ล้านดอลลาร์สหรัฐ Michael เสียชีวิตจากอาการหัวใจวายใน ค.ศ. 2008 ลูกสาวของเขาได้รับเงิน 5 ล้านดอลลาร์สหรัฐจากกรมธรรม์ประกันชีวิตของเขา พาเมลาและ Michael มีลูกสาว 4 คน ได้แก่: Claudia, Jackie, Olivia และ Margo Oshry ทั้งสี่คนเป็นอินฟลูเอนเซอร์สื่อสังคมที่ดำเนินการผ่านบัญชี Girl With No Job ในอินสตาแกรม และรายการโชว์เฟซบุ๊กไลฟ์/ยูทูบชื่อ The Morning Toast
เธออาศัยอยู่ที่ฮิวเลตต์ รัฐนิวยอร์ก และซัตตันเพลส รัฐนิวยอร์ก

**บรรณานุกรม**
 The Post-American Presidency: The Obama Administration's War on America, Pamela Geller with Robert Spencer, foreword by (former) Ambassador John R. Bolton, (Simon & Schuster, July 2010) 978-1-4391-8930-6- isbn=9781936488360- Freedom or Submission: On the Dangers of Islamic Extremism & American Complacency, Pamela Geller, (CreateSpace Independent Publishing Platform, April 3, 2013) 978-1-484019-65-8- Fatwa: Hunted in America, Pamela Geller, (Dangerous Books), November 1, 2017 978-1-947979-00-0

**อ้างอิง**

**แหล่งข้อมูลอื่น**
 PamelaGeller- 9273793
หมวดหมู่:นักเคลื่อนไหวจากนครนิวยอร์ก
หมวดหมู่:นักบล็อกเกอร์ชาวอเมริกัน
หมวดหมู่:นักทฤษฎีสมคบคิดชาวอเมริกัน
หมวดหมู่:นักวิจารณ์อิสลามชาวอเมริกัน
หมวดหมู่:นักธุรกิจจากรัฐนิวอร์ก
หมวดหมู่:ผู้ปฏิเสธการฆ่าล้างเผ่าพันธุ์บอสเนีย
หมวดหมู่:นักเขียนจากรัฐนิวยอร์ก
วีระเดช ภู่พิสิฐ

วีระเดช ภู่พิสิฐ (เกิด 30 ธันวาคม พ.ศ. 2530) เฮง เป็นนักธุรกิจและนักการเมืองชาวไทย ปัจจุบันดำรงตำแหน่งนายกองค์การบริหารส่วนจังหวัดลำพูน สังกัดพรรคประชาชน

**ประวัติ**
วีระเดช เกิดเมื่อวันที่ 30 ธันวาคม พ.ศ. 2530 เป็นบุตรนายประเสริฐ ภู่พิสิฐ อดีตนายกองค์การบริหารส่วนจังหวัดลำพูน และอดีตประธานหอการค้าจังหวัดลำพูน กับนางสมพร ภู่พิสิฐ และเป็นญาติชัยณรงค์ ภู่พิสิฐ อดีตรองประธานสภาองค์การบริหารส่วนจังหวัดลำพูน และอดีตผู้สมัคร สส.ลำพูน พรรคไทยสร้างไทย
สำเร็จการศึกษาระดับมัธยมศึกษา จากโรงเรียนมงฟอร์ตวิทยาลัย และสำเร็จการศึกษาปริญญาตรี คณะเศรษฐศาสตร์ มหาวิทยาลัยเชียงใหม่

**การเมือง**
ในปี พ.ศ. 2561 วีระเดชเข้าร่วมการเมืองครั้งแรก โดยสังกัดพรรคอนาคตใหม่ พร้อมกับวิทวิสิทธิ์ ปันสวนปลูก ซึ่งถูกคัดให้เป็นผู้สมัคร สส.ลำพูน เขต 1
ภายหลังพรรคอนาคตใหม่ถูกยุบ วีระเดชได้ย้ายมาสังกัดพรรคก้าวไกลพร้อมกับวิทวิสิทธิ์เช่นกัน โดยวีระเดชได้ดำรงตำแหน่งหัวหน้าสำนักงานพรรคก้าวไกลของจังหวัดลำพูน ซึ่งต่อมา ชัยธวัช ตุลาธน หัวหน้าพรรคก้าวไกลในเวลาต่อมา ได้เล่าว่า จังหวัดลำพูนเป็นสาขาพรรคสาขาแรกของพรรคก้าวไกล 
ต่อมาเมื่อวันที่ 19 กรกฎาคม พ.ศ. 2567 พรรคก้าวไกลได้เปิดตัววีรเดช ในฐานะผู้สมัครนายกองค์การบริหารส่วนจังหวัดลำพูนของพรรค ซึ่งนโยบายสำคัญของวีรเดชคือ ชูนโยบายทำบันทึกความเข้าใจ (MoU) กับบริษัทต่าง ๆ ให้ลูกหลานชาวลำพูนสามารถเสริมสร้างทักษะอาชีพในระหว่างที่เรียนระดับมัธยมศึกษาไปด้วยได้ เมื่อจบการศึกษาออกมา มีวุฒิ มีงาน มีเงิน ภายหลังพรรคก้าวไกลถูกยุบ วีระเดชได้ย้ายมาสังกัดพรรคประชาชนพร้อมกับสมาชิกพรรคที่เหลือ และยังคงเป็นผู้สมัครนายกองค์การบริหารส่วนจังหวัดลำพูนของพรรคต่อไป
ในการเลือกตั้งนายกองค์การบริหารส่วนจังหวัดในประเทศไทย พ.ศ. 2568 วีระเดชลงสมัครแข่งกับ อนุสรณ์ วงศ์วรรณ อดีตนายกองค์การบริหารส่วนจังหวัดลำพูน ซึ่งลงสมัครในนามพรรคเพื่อไทย โดยวีระเดชได้รับเลือกตั้ง และเป็นจังหวัดเดียวที่พรรคประชาชนชนะในการเลือกตั้งนายกองค์การบริหารส่วนจังหวัดในประเทศไทยในครั้งนี้

**นายกองค์การบริหารส่วนจังหวัด**
# การเลือกตั้งนายกองค์การบริหารส่วนจังหวัดลำพูน พ.ศ. 2568 สังกัด พรรคประชาชน

**อ้างอิง**

**แหล่งข้อมูลอื่น**
 61561180055980
หมวดหมู่:นักการเมืองไทย
หมวดหมู่:พรรคอนาคตใหม่
หมวดหมู่:พรรคก้าวไกล
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นายกองค์การบริหารส่วนจังหวัดลำพูน
หมวดหมู่:บุคคลจากคณะเศรษฐศาสตร์ มหาวิทยาลัยเชียงใหม่
หมวดหมู่:พรรคประชาชน (พ.ศ. 2567)
ประตูฟู่เฉิง

ประตูฟู่เฉิงในปี ค.ศ. 1930
ประตูฟู่เฉิง หรือ ฟู่เฉิงเหมิน (p=Fùchéngmén; มองโกล:ᡝᠯᡤᡳᠶᡝᠨ ᡳᠮᡠᡨᡝᡥᡝᡩᡠᡴᠠ;Möllendorf:elgiyen i mutehe duka, เดิมชื่อประตูปิงเซ่ (Pingze Gate) เป็นประตูที่ตั้งอยู่ทางด้านตะวันตกของกำแพงเมืองปักกิ่ง ประตูนี้ถูกรื้อถอนในทศวรรษ 1960 และถูกแทนที่ด้วยสะพานลอยฟู่เฉิงเหมินบนถนนวงแหวนหมายเลข 2 แม้ว่ามันจะถูกทำลายไปแล้ว แต่ยังคงถูกใช้เป็นชื่อสถานที่อยู่ โดยสถานีฟู่เฉิงเหมินเป็นจุดเชื่อมต่อการคมนาคมที่มีรถบัสสาธารณะหลายสายและสาย 2 ของรถไฟใต้ดินปักกิ่งหยุดที่นี่ ถนนที่เคยผ่านประตูนี้ยังคงใช้ชื่อที่เกี่ยวข้องกับประตูนี้ ด้านตะวันออกของฟู่เฉิงเหมินจะเรียกว่าถนนฟู่เฉิงเหมินในเพราะมันเคยอยู่ภายในกำแพง ส่วนทางทิศตะวันตกของฟู่เฉิงเหมินจะเรียกว่าถนนฟู่เฉิงเหมินนอก และหากเดินทางไปทางทิศตะวันตกต่อไป ถนนจะกลายเป็นถนนฟูชี่ (ทางหลวงแห่งชาติ 109 ของจีน)

**อ้างอิง**
หมวดหมู่:สถานที่หลักทางประวัติศาสตร์และวัฒนธรรมระดับชาติในปักกิ่ง
หมวดหมู่:สิ่งก่อสร้างในปักกิ่ง
หมวดหมู่:ปักกิ่ง
ประตูกว่างอัน

แผนที่กำแพงเมืองปักกิ่ง
ประตูกว่างอัน หรือ กว่างอันเหมิน (หรือที่รู้จักในชื่อ ประตูแห่งความสงบขยาย, กว่างหนิงเหมิน และ จางอี้เหมิน) เป็นประตูเมืองในกรุงปักกิ่งในอดีต ซึ่งสร้างขึ้นในรัชสมัยของจักรพรรดิเจียจิง (ค.ศ. 1521–1567) แห่งราชวงศ์หมิง ประตูนี้เป็นส่วนหนึ่งของกำแพงเมืองปักกิ่ง ตั้งอยู่ทางทิศตะวันตกเฉียงใต้ของศูนย์กลางเมืองและหันไปทางทิศตะวันออก กว่างอันเหมินทำหน้าที่เป็นทางเข้าสำคัญสู่กรุงปักกิ่ง

**อ้างอิง**
หมวดหมู่:สถานที่หลักทางประวัติศาสตร์และวัฒนธรรมระดับชาติในปักกิ่ง
หมวดหมู่:สิ่งก่อสร้างในปักกิ่ง
หมวดหมู่:ปักกิ่ง
ประตูซีจี้

ประตูซีจี้เก่า อาคารสำนักงานเหนือการเชื่อมต่อสถานีรถไฟใต้ดินซีจี้เหมิน 
รถไฟใต้ดิน สาย 2 ที่สถานีซีจี้เหมิน 
ประตูซีจี้เหมิน หรือ ซีจี้เหมิน (p=Xīzhímén) เป็นประตูในกำแพงเมืองปักกิ่ง และตอนนี้กลายเป็นจุดขนส่งในปักกิ่ง ประตูนี้เป็นทางเข้าสำหรับน้ำดื่มของจักรพรรดิ ซึ่งมาจากเขาหยกฤดูใบไม้ผลิทางทิศตะวันตกของปักกิ่ง ประตูนี้ถูกรื้อถอนในปี ค.ศ. 1969

**อ้างอิง**

**แหล่งขึ้มูลอื่น**
 Xizhimen Nature Preserve
หมวดหมู่:สถานที่หลักทางประวัติศาสตร์และวัฒนธรรมระดับชาติในปักกิ่ง
หมวดหมู่:สิ่งก่อสร้างในปักกิ่ง
หมวดหมู่:ปักกิ่ง
เรดเซบาสเตียน

เซปเป กีโด อีวอนเน เฮเรอมาน (Seppe Guido Yvonne Herreman; เกิดวันที่ 13 พฤษภาคม ค.ศ. 1995) หรือชื่อในวงการ เรดเซบาสเตียน เป็นนักร้องและนักแต่งเพลงชาวเบลเยียม เขาเป็นตัวแทนของเบลเยียมในการประกวดเพลงยูโรวิชัน 2025 ด้วยเพลง "สโตรบไลตส์"

**ชีวิตและการทำงาน**
เซปเป เฮเรอมาน เกิดเมื่อวันที่ 13 พฤษภาคม ค.ศ. 1999 ที่โอสต็องด์ ประเทศเบลเยียม ในปี 2013 เมื่ออายุได้ 14 ปี เขาได้เข้าร่วมรายการ เบลเยียมส์กอตแทเลินต์ ฤดูกาลที่สองทางชองโทรทัศน์เวแตแอม ด้วยเพลง เอ็นท์โออาเธอร์แมน ของคริสตินา อากีเลราชาวอเมริกัน ทำให้เขาผ่านเข้ารอบชิงชนะเลิศ หลังจากจบมัธยมปลาย เฮเรอมานได้เรียนร้องเพลงที่ราชวิทยาลัยวิจิตรศิลป์ในเกนท์ ที่นั่น เขาได้รับการสอนโดยกุสตาฟ นักร้องชาวเฟลมิช และคนอื่นๆ อีกมากมาย เฮเรอมานยังเล่นเปียโนตั้งแต่เขาอายุเก้าขวบ
ในปี 2019 เขาเดินหน้าอาชีพดนตรีโดยใช้ชื่อ เรดเซบาสเตียน เขาเปิดตัวในปี 2021 โดยมี เพลง เอมเบรซมี เป็นซิงเกิลแรก ในปี 2024 เขาได้เข้าร่วมรายการโทรทัศน์ ซิงอะเกน ของเวแตแอมซึ่งเขาผ่านเข้ารอบสุดท้าย
ในปี 2025 หลังจากเซ็นสัญญากับค่ายเพลงซีเอ็นอาร์เรคอร์ดส เรดเซบาสเตียนเป็นหนึ่งในแปดผู้เข้ารอบสุดท้ายของการประกวดเพลงระดับชาติ ยูโรซอง 2025 ซึ่งจัดโดยเวแอร์เตเอน ด้วยเพลง สโตรบไลต์ส ซึ่งเขาเป็นผู้ชนะในรอบสุดท้ายด้วยคะแนนรวม 423 คะแนน และได้เป็นตัวแทนของประเทศเบลเยียมในการประกวดเพลงยูโรวิชันปี 2025 เขาทำการแสดงในรอบรองชนะเลิศที่ 1 ซึ่งเขาตกรอบไป

**ชีวิตส่วนตัว**
เรดเซบาสเตียนอาศัยอยู่ในเกนต์ เขาเป็นเจ้าของแมวชื่อดัชเชส และได้กล่าวว่าคริสตินา อากีเลราเป็นแรงบัลดาลใจสำคัญในการเข้าวงการนี้ เขายังชอบร้องคาราโอเกะอีกด้วย

**ผลงานเพลง**

**อัลบั้ม**

**แผ่นเสียงอัลบัมสั้น**

**ซิงเกิล**

**อ้างอิง**

**แหล่งข้อมูลอื่น**
 Red Sebastian, official website
หมวดหมู่:ศิลปินชาวเบลเยียม
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2542
หมวดหมู่:ผู้เข้าประกวดการประกวดเพลงยูโรวิชันปี 2025
การเลือกตั้งสมาชิกสภาผู้แทนราษฎรจังหวัดสงขลา เขต 1 แทนตำแหน่งที่ว่าง พ.ศ. 2552

การเลือกตั้งสมาชิกสภาผู้แทนราษฎรจังหวัดสงขลา เขต 1 แทนตำแหน่งที่ว่าง พ.ศ. 2552 เป็นการเลือกตั้งสมาชิกสภาผู้แทนราษฎรจังหวัดสงขลา แทนที่ นายวินัย เสนเนียม ซึ่งถึงแก่กรรมไปก่อนหน้านี้

**ที่มา**
การเลือกตั้งซ่อมสมาชิกสภาผู้แทนราษฎรเขต 1 จังหวัดสงขลา พ.ศ. 2552 เกิดขึ้นเนื่องจาก นายวินัย เสนเนียม ส.ส. เดิมในพื้นที่จากการเลือกตั้งเมื่อวันที่ 23 ธันวาคม พ.ศ. 2550 ของพรรคประชาธิปัตย์ถึงแก่กรรมเมื่อวันที่ 20 ตุลาคม พ.ศ. 2552 ทำให้ตำแหน่งในเขตนี้ (อำเภอเมืองสงขลา อำเภอสทิงพระ อำเภอกระแสสินธุ์ อำเภอระโนด อำเภอรัตภูมิ อำเภอบางกล่ำ อำเภอควนเนียง และอำเภอสิงหนคร) ว่างลงหนึ่งตำแหน่ง ตามกฎหมายการเลือกตั้งระบุว่าจะต้องทำการเลือกตั้งใหม่ภายใน 60 วัน คณะกรรมการการเลือกตั้ง (กกต.) จึงมีมติให้มีการเลือกตั้งซ่อมในวันอาทิตย์ที่ 29 พฤศจิกายน พ.ศ. 2552

**ผู้สมัคร**
พรรคประชาธิปัตย์มีมติส่ง นายชัยวุฒิ ผ่องแผ้ว อดีตเลขานุการส่วนตัวของนายถาวร เสนเนียม ลงสมัครเลือกตั้งซ่อมในครั้งนี้ ในส่วนของพรรคประชากรไทย ได้มีมติส่ง นายจรัญ วงศ์กระจ่าง เป็นตัวแทนของพรรคลงสมัคร
การเปิดรับสมัครมีขึ้นในวันที่ 5 - 9 พฤศจิกายน พ.ศ. 2552 ผู้สมัครทั้งหมดได้จับสลาก ปรากฏว่า นายชัยวุฒิได้เบอร์ 1 และนายจรัญได้เบอร์ 2

**ผลการเลือกตั้ง**
เขตการเลือกตั้งที่ 1 ประกอบไปด้วยอำเภอเมืองสงขลา อำเภอสทิงพระ อำเภอกระแสสินธุ์ อำเภอระโนด อำเภอรัตภูมิ อำเภอบางกล่ำ อำเภอควนเนียง และอำเภอสิงหนคร

**อ้างอิง**
สงขลา พ.ศ. 2552
สงขลา
ซ 2552
ซีเยร์ม

"ซีเยร์ม" (Zjerm, pron; ไฟ) เป็นเพลงโดยชกอดราเอเลกตรอนีเก ประพันธ์ทำนองโดยเบอาตรีเช เจร์จี และเลเกอ เจลอชี และมีกอเลอ ลัตซา เป็นโปรดิวเซอร์ เพลงนี้จะเข้าร่วมการประกวดเพลงยูโรวิชันปี 2025 ที่บาเซิล ประเทศสวิตเซอร์แลนด์ ในนามประเทศแอลเบเนีย

**ภูมิหลังและการพัฒนา**
"ซีเยร์ม" ประพันธ์ทำนองโดยเบอาตรีเช แยร์ยีและเลเกอ เยโลชิ และมีโกเลอ ลัตซาเป็นโปรดิวเซอร์ แยร์ยีกล่าวถึงเพลงนี้ว่าเป็น "ผลงานส่วนตัวที่มีเนื้อร้องที่สำรวจความเห็นอกเห็นใจของมนุษย์" และยังเรียกเพลงนี้ว่า "เพลงแอลเบเนียที่ผสมผสานความทันสมัย"
แนวคิดหลักของเพลงคือ "ไฟ" (Zjerm)  ซึ่งเป็นสัญลักษณ์ของพลัง การชำระล้าง และการเริ่มต้นใหม่ โดยอธิบายว่าเป็นการเต้นรำของชนเผ่า ซึ่งเป็นการเชื่อมโยงระหว่างประเพณีและการเปลี่ยนแปลง
บทเพลงนี้สะท้อนถึงความเจ็บปวด ความเข้มแข็ง และความหวัง โดยมีภาพสะท้อนที่เน้นย้ำถึงความสำคัญของความสงบภายในและความปรารถนาให้โลกปราศจากความรุนแรง ความทุกข์ และอันตรายต่อสิ่งแวดล้อม บทเพลงนี้เรียกร้องให้มีการบำบัดทางจิตวิญญาณและทางสังคม และการยอมรับศักดิ์ศรีของทุกคน แม้แต่ผู้ที่อาจถูกลืมหรือถูกละเลย

**การประกวดเพลงยูโรวิชัน**

**เฟสติวอลิอิกังกัส ครั้งที่ 63**
สถานีวิทยุและโทรทัศน์แห่งชาติแอลเบเนีย (อาร์ทีเอสเอช) ได้ประกาศอย่างเป็นทางการว่าจะเข้าร่วมการประกวดเพลงยูโรวิชัน 2025 เมื่อวันที่ 30 กันยายน 8"L" 2024 โดยจะคัดเลือกตัวแทนประเทศผ่านการประกวดเพลงระดบชาติ เฟสติวอลิอิกังกัส การประกวดนี้นับเป็นครั้งที่ 63 โดยผู้เข้าแข่งขัน 30 คนจะถูกแบ่งออกเป็นรอบรองชนะเลิศ 2 รอบ และจะสิ้นสุดลงที่รอบชิงชนะเลิศระดับประเทศ 1 รอบ คณะกรรมการได้คัดเลือกผู้เข้ารอบสุดท้ายจำนวน 15 คน โดยผลสุดท้ายจะตัดสินโดยใช้คะแนนเสียงจากคณะกรรมการมืออาชีพ คะแนนเสียงจากต่างประเทศซึ่งโหวตผ่านแพลตฟอร์มออนไลน์ และการลงคะแนนเสียงผ่านเอสเอ็มเอสในประเทศแอลเบเนียและโคโซโว
"ซีเยร์ม" ได้รับการประกาศการเข้าร่วมเฟสติวอลิอิกังกัส ครั้งที่ 63 อย่างเป็นทางการในวันที่ 7 ตุลาคม ค.ศ. 2024 เพลงนี้เข้าแข่งขันในรอบรองชนะเลิศรอบแรกเมื่อวันที่ 19 ธันวาคม ผ่านเข้ารอบชิงชนะเลิศ และได้รับชัยชนะจากทั้งผลคะแนนของคณะกรรมการและการลงคะแนนเสียงจากผู้ชมในรอบชิงชนะเลิศที่จัดขึ้นเมื่อวันที่ 22 ธันวาคม ค.ศ. 2024 และได้เป็นตัวแทนของแอลเบเนียในการประกวดเพลงยูโรวิชัน

**ในยูโรวิชัน**

**รายชื่อเพลง**
ดิจิทัลดาวน์โหลด/สตรีมมิง
# "ซีเยร์ม" – 3:04

**ประวัติการเผยแพร่**

**อ้างอิง**
หมวดหมู่:เพลงจากประเทศแอลเบเนีย
หมวดหมู่:เพลงในปี พ.ศ. 2567
หมวดหมู่:ประเทศแอลเบเนียในการประกวดเพลงยูโรวิชัน
หมวดหมู่:เพลงที่ร่วมการประกวดเพลงยูโรวิชัน
สโมสรเรือยอชต์

ไฟล์:Aerial_view_Yacht_Harbour_Residence_Rostock_Yachthafenresidenz_Hohe_Düne_1.jpg|right|thumb| ภาพถ่ายทางอากาศของสโมสรเรือยอชต์และท่าจอดเรือ ยอชต์ฮาร์เบอร์เรสซิเดนซ์ "โฮเฮดูน" ที่ร็อสท็อค ประเทศเยอรมนี
ไฟล์:DirkvdM_cienfuegos_yacht_club.jpg|thumb| คลับเฮาส์ของสโมสรเรือยอชต์ที่ซิเอนฟูเอโกส ประเทศคิวบา
ไฟล์:Columbia_yacht_club.jpg|thumb| สโมสรเรือยอชต์โคลัมเบียที่ชิคาโก รัฐอิลลินอยส์
ไฟล์:Britannia_Yacht_Club_Clubhouse_&_Marquis_tent.jpg|thumb| สโมสรเรือยอชต์บริตานเนีย ที่ออตตาวา ออนแทรีโอ คลับเฮาส์และเต็นท์มาร์ควิส
สโมสรเรือยอชต์ คือสโมสรเรือที่เกี่ยวข้องกับการเล่นเรือยอชต์ โดยเฉพาะ

**คำอธิบาย**
สโมสรเรือยอชต์ส่วนใหญ่ตั้งอยู่ริมทะเล แม้ว่าจะมีบางแห่งที่ก่อตั้งขึ้นในทะเลสาบหรือริมแม่น้ำ สโมสรเรือยอชต์หรือเรือใบจะมีท่าจอดเรือหรือชายหาดหรือแนวชายฝั่งที่มีทุ่นกั้นไว้เพื่อระบุพื้นที่ที่ห้ามว่ายน้ำ รวมถึงมีที่จอดเรือที่ปลอดภัยนอกชายฝั่ง บนฝั่งยังมีพื้นที่โดยรอบที่สงวนไว้สำหรับสมาชิกสโมสรโดยเฉพาะ รวมถึงคลับเฮาส์ที่มีบาร์ คาเฟ่ หรือร้านอาหารที่สมาชิกสามารถมาสังสรรค์กันในบรรยากาศที่เป็นกันเองและน่ารื่นรมย์
แม้ว่าคำว่า สโมสรเรือยอชต์ และ ชมรมเรือใบ มักจะมีความหมายเหมือนกัน แต่ความแตกต่างทั่วไปบางประการเกี่ยวกับการใช้เรือเพื่อการพักผ่อนหย่อนใจสามารถสรุปได้อย่างกว้างๆ ในอดีต สโมสรเรือยอชต์ มักมุ่งเน้นไปที่สมาชิกที่ประกอบด้วยเจ้าของเรือยอชต์ รวมถึงเรือยนต์ สโมสรประเภทนี้มักจะมีความพิเศษเฉพาะตัวมาก โดยดึงดูดชนชั้นสูงหรือชนชั้นสูง และเจ้าของเรือขนาดเล็กจะอยู่นอกกลุ่ม ในทางกลับกัน ชมรมเรือใบ มักมุ่งเน้นไปที่สมาชิกที่ประกอบด้วยเจ้าของเรือใบเท่านั้น รวมถึงเรือขนาดเล็ก เช่น เรือยาง สโมสรประเภทนี้ได้รับความนิยมอย่างมากในช่วงปลายศตวรรษที่ 19 เมื่อเรือขนาดเล็กเริ่มมีการผลิตในระดับอุตสาหกรรม
สโมสรเรือยอชต์มักรู้จักจากอักษรย่อ (เช่น สโมสรเรือยอชต์นิวยอร์ก New York Yacht Club ย่อว่า NYYCNew York Yacht Club ; และ Kingston Yacht Club ย่อว่า KYC) สโมสรเรือยอชต์ที่มีชื่อเสียงหลายแห่ง เช่น Yacht Club de France, Yacht Club Italiano และ Royal Yacht Squadron ก่อตั้งขึ้นภายใต้การอุปถัมภ์ของราชวงศ์หรือได้รับพระราชทานชื่อดังกล่าวในบางช่วงของประวัติศาสตร์
หมวดหมู่:สิ่งประดิษฐ์ของประเทศรัสเซีย
หมวดหมู่:สโมสรเรือยอชต์
หมวดหมู่:สิ่งประดิษฐ์ของประเทศไอร์แลนด์
อิจิโจ คาเนโยชิ

อิจิโจ คาเนโยชิ (Ichijō Kaneyoshi; 7 มิถุนายน ค.ศ. 1402 – 30 เมษายน ค.ศ. 1481) มีอีกชื่อว่า อิจิโจ คาเนระ เป็นบุตรของผู้สำเร็จราชการ สึเน็ตสึงุ เขาเป็นคูเงียวหรือขุนนางชั้นสูงของญี่ปุ่นในยุคมูโรมาจิ (1336–1573) เขาดำรงตำแหน่งเซ็ชโชใน ค.ศ. 1432 และคัมปากุใน ค.ศ. 1447 ถึง 1453 และใน ค.ศ. 1467 ถึง 1470
ก่อนหน้าสงครามโอนิง เขา "ได้รับการเคารพนับถือจากคนทั่วไปสำหรับผลงานทางวิชาการของเขา มีครอบครัวใหญ่ที่มีชื่อเสียง และเป็นเจ้าของห้องสมุดที่อาจจะดีที่สุดในยุคนั้น" คาเนโยชิหนีไปนาระ ซึ่งเป็นบริเวณที่บุตรชายยทำหน้าที่เป็นเจ้าอาวาสในอารามโคฟูกุจิ เขาอยู่ที่นั่นเป็นเวลา 10 ปีก่อนเดินทางกลับเมืองหลวง
ใน ค.ศ. 1478 (ปีบุมเมที่ 10) คาเนระตีพิมพ์ บุมเมอิตโต-กิ (หัวข้อเอกภาพแห่งความรู้และวัฒนธรรม) ที่เกี่ยวข้องกับจริยธรรมทางการเมือง และประเด็นเกี่ยวกับหน้าที่ของเจ้าชาย 6 ประการ

**ครอบครัว**
 บิดา: อิจิโจ สึเน็ตสึงุ- มารดา: บุตรสาวในฮิซาชิโบจิ ฮิเดนางะ- ภรรยา
** บุตรสาวของนากามิกาโดะ โนบูโตชิ (1405–1473)
** บริวาร (ไม่ทราบชื่อ)
** บุตรสาวของมินาโมโตะ ยาซูโตชิ
** มินามิ โนะ คาตะ (1443-1490)- ลูก:
** อิจิโจ โนริฟูซะ จากบุตรสาวของนากามิกาโดะ โนบูโตชิ
** อิจิโจ ฟูยูโยชิ จากมินามิ โนะ คาตะ
** อิจิโจ เคชิ สมรสกับทากัตสึกาซะ มาซาฮิระ เป็นบุตรสาวจากบุตรสาวของมินาโมโตะ ยาซูโตชิ

**อ้างอิง**

**ข้อมูล**
 Keene, Donald. (2003). Yoshimasa and the Silver Pavilion: The Creation of the Soul of Japan. New York: Columbia University Press.- Nussbaum, Louis Frédéric and Käthe Roth. (2005). Japan Encyclopedia. Cambridge: Harvard University Press. 978-0-674-01753-5;  OCLC 48943301

**แหล่งข้อมูลอื่น**
 url-status=dead
มอดูล:Sports rbr table/styles.css

/*  */
table.sportsrbrtable {
	text-align:center;
}
.sportsrbrtable td {
	padding:1px;
}
.sportsrbrtable-rnd {
	width:15px;
}
.sportsrbrtable-rnd-sort {
	width:15px;
	border-bottom:none;
}
.sportsrbrtable-rnd-toggle {
	border-top:none;
	height:1.2ex;
}
.sportsrbrtable-team {
	text-align:left;
	font-weight:normal;
	background-color:inherit;
}
.sportsrbrtable-lbl {
	font-weight:normal;
	background-color:inherit;
}
มอดูล:Sports rbr table/doc

== การใช้งาน**
ตารางตำแหน่ง
ตาราง WDL

**สไตล์**
XXX ใน style=XXX จะต้องถูกแทนที่ด้วยรูปแบบที่พร้อมใช้งานต่อไปนี้:- matchup – สำหรับตารางแสดงผลการแข่งขันแบบพบกันหมดและเฮดทูเฮด

**พารามิเตอร์**

**สี**
มอดูลนี้มีสีพื้นหลังที่กำหนดไว้ล่วงหน้าหลายสีซึ่งมีความเปรียบต่างที่ยอมรับได้กับข้อความพื้นหน้าสีดำ ขอแนะนำให้ใช้สีใดสีหนึ่งเหล่านี้ซึ่งตรงกับสีที่ใช้ใน มอดูล:Sports table
ในบางกรณีที่เกิดขึ้นไม่บ่อยนัก อาจจำเป็นต้องเปลี่ยนสีพื้นหลังสำหรับเซลล์ใดเซลล์หนึ่ง ซึ่งสามารถทำได้โดยใช้ posX_rndY_color หรือ resX_rndY_color โดยที่ X คือหมายเลขแถว และ Y คือจำนวนเต็ม

**ตัวอย่าง**

**ตัวอย่าง 1: ไวยากรณ์ตำแหน่งแบบกระชับ**

**Example 2: Sports table positions syntax**

**Example 3: Team combined table**

**Example 4: Team combined table with a legend**

**ดูเพิ่มเติม**
 มอดูล:Sports table- มอดูล:Sports results

**หมวดหมู่ติดตาม**
 หน้าที่ใช้ตารางกีฬาอาร์บีอาร์พร้อมการปรับปรุงพารามิเตอร์ที่น่าสงสัย (pages where the updated date does not match the parent page name)- หน้าที่ใช้ตารางกีฬาอาร์บีอาร์พร้อมลำดับสัญลักษณ์ (pages where the legendorder parameter is used)- หน้าที่ใช้ตารางกีฬาอาร์บีอาร์พร้อมพารามิเตอร์อาร์เอ็นดี (pages where the rnd1 parameter is used and may be converted to firstround)- หน้าที่ใช้ตารางกีฬาอาร์บีอาร์ที่มีพารามิเตอร์ที่ไม่รองรับ (pages where unsupported parameters are used, or where the header is potentially missing)- หน้าที่ใช้ตารางกีฬาอาร์บีอาร์ที่มีพารามิเตอร์ขัดแย้งกัน- หน้าที่ใช้ตารางกีฬาอาร์บีอาร์โดยไม่ได้อธิบายผลลัพธ์- หน้าที่ใช้ตารางกีฬาอาร์บีอาร์ที่มีแหล่งที่มาที่ไม่ปกติ- หน้าที่ใช้ตารางกีฬาอาร์บีอาร์ที่มีความยาวแถวไม่เท่ากัน- หน้าที่ใช้ตารางกีฬาอาร์บีอาร์พร้อมระบายสีตามทีมและรอบ
พระแท้ คนเก๊

พระแท้ คนเก๊ (The Stone) เป็นภาพยนตร์ไทยแนวระทึกขวัญปี 2568 โดยค่ายคาร์แมนไลน์สตูดิโอ จากการกำกับของอารักษ์ อมรศุภศิริ และ วุฒิพงษ์ สุขะนินทร์  ซึ่งเป็นผลงานการกำกับภาพยนตร์เรื่องแรก ของทั้งคู่ นำแสดงโดยนพพล โกมารชุน, จินเจษฎ์ วรรธนะสิน, กรณิศ เล้าสุบินประเสริฐ, จุลจักร จักรพงษ์ และอิชณน์กร พึ่งเกียรติรัศมี โดยเข้าฉายวันแรกทั่วประเทศเมื่อวันที่ 3 เมษายน พ.ศ. 2568 โดยเป็นภาพยนตร์ที่นำเสนอเบื้องหลังวงการเซียนพระ พระเครื่อง

**ตัวละครและนักแสดง**

**งานสร้าง**
ในวันที่ 30 มกราคม พ.ศ. 2568 เป้ อารักษ์ ในฐานะผู้กำกับภาพยนตร์ได้โพสต์ภาพตัวอย่างแรกจากในภาพยนตร์

**อ้างอิง**
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์ไทยในคริสต์ทศวรรษ 2020
หมวดหมู่:ภาพยนตร์ระทึกขวัญไทย
หมวดหมู่:ภาพยนตร์ที่กำกับโดย อารักษ์ อมรศุภศิริ
หมวดหมู่:ภาพยนตร์โดยคาร์แมนไลน์สตูดิโอ
หมวดหมู่:ภาพยนตร์อาชญากรรมไทย
หมวดหมู่:ภาพยนตร์ภาษาไทยในคริสต์ทศวรรษ 2020
บุมเม

บุมเม ("อารยธรรม") เป็นชื่อศักราชญี่ปุ่นที่เกิดขึ้นหลังโอนิงและก่อนโชเกียว ปีนี้มีระยะเวลาจากเมษายน ค.ศ. 1469 ถึงกรกฎาคม ค.ศ. 1487 จักรพรรดิที่ครองราชย์ในศักราชนี้คือจักรพรรดิโกะ-สึจิมิกาโดะ (Go-Tsuchimikado-tennō)

**การเปลี่ยนศักราช**
 ค.ศ. 1469 บุมเมกันเน็ง (Bunmei gannen): เปลี่ยนชื่อศักราชเพื่อระบุเหตุการณ์ ศักราชเก่าสิ้นสุดในปีโอนิงที่ 3

**เหตุการณ์ในศักราชบุมเม**
 ค.ศ. 1468 (ปีบุมเมที่ 2, เดือน 7): อิจิโจ คาเนระ (1402–1481) ถูกปลดจากการเป็นคัมปากุ- 18 มกราคม ค.ศ. 1471 (ปีบุมเมที่ 2, วันที่ 27 เดือน 12 ): อดีตจักรพรรดิโกะ-ฮานาโซโนะสวรรคตด้วยพระชนมพรรษา 52 พรรษา- 16 เมษายน ค.ศ. 1473 (ปีบุมเมที่ 5, วันที่ 19 เดือน 3):  ยามานะ โซเซ็งเสียชีวิตตอนอายุ 70 ปี- ค.ศ. 1478 (ปีบุมเมที่ 10): อิจิโจ คาเนระตีพิมพ์ บุมเมอิตโต-กิ (หัวข้อเอกภาพแห่งความรู้และวัฒนธรรม) ที่เกี่ยวข้องกับจริยธรรมทางการเมือง และประเด็นเกี่ยวกับหน้าที่ของเจ้าชาย 6 ประการ- 21 กุมภาพันธ์ ค.ศ. 1482 (ปีบุมเมที่ 14, วันที่ 4 เดือน 2): เริ่มต้นการก่อสร้างกิงกากูจิของอาชิกางะ โยชิมาซะ

**อ้างอิง**

**ข้อมูล**
 Nussbaum, Louis Frédéric and Käthe Roth. (2005). Japan Encyclopedia. Cambridge: Harvard University Press. 978-0-674-01753-5;  OCLC 48943301- Keene, Donald. (2003). Yoshimasa and the Silver Pavilion: The Creation of the Soul of Japan. New York: Columbia University Press. 978-0-231-13056-1;  OCLC 52268947- Titsingh, Isaac. (1834). Nihon Ōdai Ichiran; ou,   Annales des empereurs du Japon.  Paris: Royal Asiatic Society, Oriental Translation Fund of Great Britain and Ireland.  OCLC 5850691

**แหล่งข้อมูลอื่น**
 National Diet Library, "The Japanese Calendar"  -- historical overview plus illustrative images from library's collection
จันลูกา มันชีนี

จันลูกา มันชีนี (Gianluca Mancini, dʒanˈluːka manˈtʃiːni; เกิดวันที่ 17 เมษายน ค.ศ. 1996) เป็นนักฟุตบอลอาชีพชาวอิตาลี ตำแหน่งเซ็นเตอร์แบ็ก ปัจจุบันเล่นให้กับโรมาในเซเรียอา และทีมชาติอิตาลี

**ระดับสโมสร**

**เปรูจา**
มันชินี่ย้ายไปเปรูจาด้วยสัญญายืมตัวในช่วงกลางปี ค.ศ. 2015 พร้อมออปชั่นซื้อขาด มันชินีประเดิมสนามในระดับอาชีพให้กับกับเปรูจา ในเซเรียบี เมื่อวันที่ 11 กันยายน ค.ศ. 2015 ในเกมที่พบกับเปสคารา
หลังจากกลับมาที่ฟิออเรนตินาในช่วงสั้น ๆ สโมสรได้ตัดออปชั่นซื้อขาดออกไป ในวันที่ 1 สิงหาคม ค.ศ. 2016 ฟิออเรนตินาประกาศว่าพวกเขาได้ขายมันชินี่ให้กับเปรูจาแบบไม่มีค่าตัว ต่อมามีการเปิดเผยว่าฟิออเรนติน่ามีสิทธิ์ได้รับค่าตัวในอนาคต 50 เปอร์เซ็นต์

**อาตาลันตา**
ในเดือนมกราคม ปี 2017 มันชินีและอเลสซานโดร ซานโตปาเดร  ลูกชายของ มัสซิมิลิอาโน ซานโตปาเดร ประธานของเปรูจา ย้ายไปร่วมทีมอาตาลันตา ด้วยค่าตัว 200,000 ยูโรและ 1 ล้านยูโร  ตามลำดับ พวกเขาถูกยืมตัวกลับไปยังเปรูจาทันที ข้อตกลงดังกล่าวถูกอัยการกล่าวหาในภายหลังว่าเป็นการจัดฉากเรื่องค่าตัว ซึ่งดูราคาแพงเกินไปสำหรับซานโตปาเดรและดูน้อยเกินไปสำหรับมันชินี ประธานและทั้งสองสโมสรได้รับการตัดสินว่าไม่มีความผิดใด ๆ ในเดือนกรกฎาคม ค.ศ. 2018
มันชินี่ลงประเดิมสนามในเซเรียอาในนัดที่เสมอกับฟิออเรนตินา ต้นสังกัดเก่าของเขาด้วยสกอร์ 1–1 โดยลงมาแทน ราฟาเอล โตลอย ในนาทีที่ 25
เมื่อวันที่ 4 กุมภาพันธ์ ค.ศ. 2018 เขาทำประตูแรกให้กับอาตาลันตา ในเซเรียอานัดที่ชนะกีเอโวเวโรนา 1–0

**โรมา**
ในวันที่ 17 กรกฎาคม ค.ศ. 2019 มันชินี่ย้ายไปอยู่กับโรมาด้วยสัญญายืมตัวพร้อมออปชั่นซื้อขาดในราคา 13 ล้านยูโรบวกโบนัสและค่าตัวขายต่ออีก 10 เปอร์เซ็นต์

**รูปแบบการเล่น**
มันชินี่เป็นกองหลังตัวกลางที่มีรูปร่างสูงและแข็งแกร่ง สามารถเล่นได้ทั้งตำแหน่งแนวรับแบบสามหรือสี่คน จุดแข็งของเขาคือความสามารถในการโหม่งที่ยอดเยี่ยม ซึ่งทำให้เขาเป็นผู้เล่นที่มีโอกาสทำประตูได้จากกรอบเขตโทษของคู่แข่ง นอกจากตำแหน่งปกติของเขาแล้ว เขายังสามารถเล่นเป็นแบ็กขวาและกองกลางตัวรับเมื่อจำเป็นได้อีกด้วย เขาได้ยกย่องมาร์โก มาเตรัซซีให้เป็นกองหลังที่เขาชื่นชอบที่สุดตลอดกาล

**สถิติอาชีพ**

**สโมสร**

**ทีมชาติ**

**เกียรติประวัติ**
โรมา
*ยูฟ่ายูโรปาคอนเฟอเรนซ์ลีก: 2021–22
*รองแชมป์ ยูฟ่ายูโรปาลีก: 2022–23
ส่วนตัว
*ทีมยอดเยี่ยมประจำฤดูกาล ยูฟ่ายูโรปาลีก: 2020–21, 2023–24

**อ้างอิง**

**แหล่งข้อมูลอื่น**
  จันลูกา มันชีนี ที่เว็บไซต์สมาคมกีฬาโรมา-  FIGC Profile it- gianluca-mancini- gianluca-mancicni/380617
หมวดหมู่:บุคคลที่เกิดในปี พ.ศ. 2539
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชายชาวอิตาลี
หมวดหมู่:นักฟุตบอลชายทีมชาติอิตาลี
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในเซเรียอา
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
โอเบยช์

ไฟล์:Hippopotamus-polka-early1850s.jpg|right|thumb|351x351px| ปกแผ่นโน้ตเพลง Hippopotamus Polka
โอเบยช์ (พ.ศ. 2392 – 11 มีนาคม พ.ศ. 2421) เป็น ฮิปโปโปเตมัสตัวแรกที่พบเห็นในบริเตนใหญ่ ตั้งแต่สมัยก่อนประวัติศาสตร์ และเป็นตัวแรกในยุโรปตั้งแต่สมัย กรุงโรมโบราณ มันถูกจับบนเกาะในแม่น้ำไนล์ขาว เมื่อมันมีอายุยังไม่ถึงหนึ่งขวบ ชื่อของมันมาจากชื่อของเกาะ
อับบาส ปาชา อุปราชแห่งอียิปต์ ยุคออตโต  เห็นด้วยกับ กงสุลใหญ่ อังกฤษ เซอร์ ชาร์ลส์ เมอร์เรย์ (ต่อมารู้จักกันในชื่อ "ฮิปโปโปเตมัส เมอร์เรย์") ที่จะแลกเปลี่ยนโอเบยช์และสัตว์แปลกๆ อื่นๆ แทน เกรย์ฮาวด์ และ ดีร์ฮาวนด์ โอเบยช์ ถูกส่งโดยเรือลงแม่น้ำไนล์ไปยัง เมืองไคโร โดยมีฝูง วัว ไปด้วยเพื่อให้เขาดื่ม นม มันถูกส่งโดย เรือจักรไอน้ำ P&O ไปยัง เมืองเซาท์แธมป์ตัน และมาถึง สวนสัตว์ลอนดอน เมื่อวันที่ 25 พฤษภาคม พ.ศ. 2393 มันสร้างความฮือฮาใน ลอนดอน ทันที โดยสามารถดึงดูดนักท่องเที่ยวได้มากถึง 10,000 คนต่อวัน และยังก่อให้เกิดการค้าของที่ระลึกเกี่ยวกับฮิปโปและแม้กระทั่ง ลายฮิปโปโปเตมัส (โดย แอล. เซนต์ มาร์ส) อีกด้วย จำนวนผู้มาเยี่ยมชมสวนสัตว์ในปีพ.ศ. 2393 เพิ่มขึ้นเป็นสองเท่าจากปีก่อนหน้า
อับบาส ปาชา ส่งฮิปโปตัวที่สองไปยังลอนดอน ซึ่งเป็นฮิปโปตัวเมียชื่ออาเดลา โดยเดินทางมาถึงในวันที่ 22 กรกฎาคม พ.ศ. 2397 หลังจากรอคอยมานานกว่า 16 ปี ในที่สุดทั้งคู่ก็สามารถให้กำเนิดลูกหลานได้ในปี พ.ศ. 2414 แต่ลูกตัวนี้ก็ตายหลังจากนั้น 2 วัน ลูกตัวที่สองตายในปีถัดมา แต่ตัวที่สามซึ่งเกิดเมื่อวันที่ 5 พฤศจิกายน พ.ศ. 2415 รอดชีวิต มันเป็นตัวเมีย ชื่อ กาย ฟอว์กส์ อาเดลา มีชีวิตอยู่หลังจาก Obaysch นานถึง 4 ปี และเสียชีวิตเมื่อวันที่ 16 ธันวาคม พ.ศ. 2425 กาย ฟอว์กส์เสียชีวิตเมื่อวันที่ 20 มีนาคม พ.ศ. 2451
ครั้งหนึ่ง โอเบยช์ เคยหลบหนีจากการจัดแสดงในสวนสัตว์ลอนดอน และมีการเล่าว่ามีผู้ดูแลสัตว์ถูกใช้เป็นเหยื่อล่อเพื่อล่อให้มันกลับเข้าไปในกรง 
อาเดลาและกาย ฟอว์กส์

**อ้างอิง**
 เอกสารอ้างอิงทั่วไป
*issn=0028-0712
*url-status=dead
หมวดหมู่:สัตว์ที่มีชื่อเสียงจากสวนสัตว์ลอนดอน
หมวดหมู่:วงศ์ฮิปโปโปเตมัส
วูล

วูลก่อนการแปรรูป
วูล (wool) เป็นเส้นใย สิ่งทอที่ได้จากแกะ และสัตว์เลี้ยงลูกด้วยนมชนิดอื่น อย่าง แพะ กระต่าย และอูฐ วูลยังอาจหมายถึงวัสดุอนินทรีย์ เช่น ใยแร่และปุยแก้ว ซึ่งมีคุณสมบัติบางอย่างคล้ายกับขนสัตว์
วูลที่เป็นขนสัตว์เป็น เส้นใยจากสัตว์ ประกอบด้วยโปรตีนและลิพิดในปริมาณเล็กน้อย ซึ่งทำให้มีความแตกต่างทางเคมีค่อนข้างมากจากฝ้ายและเส้นใยพืชอื่น ๆ ซึ่งส่วนใหญ่เป็นเซลลูโลส

**อ้างอิง**
หมวดหมู่:ขนของสัตว์
ณภัทร วิกัยรุ่งโรจน์

ณภัทร วิกัยรุ่งโรจน์ (Naphat Vikairungroj, เกิด 3 มกราคม พ.ศ. 2537) ชื่อจีนว่า หลิว กวังฮุ่ย (刘光辉) เป็นนักแสดงและนายแบบชาวไทย นอกจากจะเป็นนักแสดงแล้ว เขายังเป็นดีเจทางคลื่น Flex 104.5 FM อีกด้วย ผลงานเด่นของเขา ได้แก่ "ด้ายแดง", "เสียงรักในสายฝน", "ผู้ชายขายสวย", "แปลรักฉันด้วยใจเธอ", "ร้านยารักษารัก" และ "รักโคตรร้ายสุดท้ายโคตรรัก"

**เข้าสู่วงการ**
ณภัทรเริ่มต้นอาชีพนายแบบตามคำแนะนำของเพื่อนที่เป็นโมเดลลิ่ง ในตอนแรกเขาไม่ได้สนใจงานในวงการเลยและรับงานถ่ายโฆษณาเท่านั้น งานแรกของเขาในวงการคือเป็นนายแบบที่มหาวิทยาลัยกรุงเทพ ก่อนหน้านี้เขาทำงานเป็นนักออกแบบให้กับแบรนด์เฟอร์นิเจอร์และจากนั้นก็เริ่มรับงานในวงการแบบเต็มตัว

**ผลงาน**

**ละครโทรทัศน์/ละครซีรีส์**

**อ้างอิง**
หมวดหมู่:บุคคลที่เกิดในปี พ.ศ. 2537
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:ดีเจชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
หมวดหมู่:พิธีกรชาวไทย
ความคล้ายเดิมสูง

ไฟล์:Lautsprecher_4-wege_2.jpg|thumb| ลำโพงไฮไฟ เป็นองค์ประกอบสำคัญของการสร้างเสียงคุณภาพสูง
ความคล้ายเดิมสูง หรือ ไฮไฟ (high fidelity มักเรียกสั้น ๆ ว่า Hi-Fi หรือ HiFi) คือ การผลิตซ้ำเสียงที่มีคุณภาพสูง เป็นที่นิยมกับ นักนิยมเสียงและผู้ที่ชื่นชอบเครื่องเสียงภายในบ้าน ในทางอุดมคติ อุปกรณ์ที่มีความเที่ยงตรงสูงจะมีเสียงรบกวน และเพี้ยน ที่แทบไม่ได้ยิน และ มีการตอบสนองความถี่ที่เพี้ยนต่ำ (เป็นกลาง ไม่เปลี่ยนสี) ภายในพิสัยการได้ยินของมนุษย์ 
ไฮไฟนั้นแตกต่างกับเสียง "โลไฟ" ที่มีคุณภาพต่ำกว่า ซึ่งผลิตขึ้นจากอุปกรณ์เสียงราคาถูกอย่าง วิทยุเอเอ็ม หรือคุณภาพเสียงที่ด้อยกว่าซึ่งเห็นได้จากการบันทึกเสียงที่ทำจนถึงช่วงปลายคริสต์ทศวรรษ 1940

**อ้างอิง**
หมวดหมู่:การบันทึกงานเสียง
หมวดหมู่:เสียง
รางวัลเมอร์คิวรี

รางวัลเมอร์คิวรี (Mercury Prize) ซึ่งเดิมเรียกว่า รางวัลดนตรีเมอร์คิวรี (Mercury Music Prize) เป็นรางวัลดนตรีประจำปีที่มอบให้กับอัลบั้มเพลงที่ดีที่สุดของศิลปินจากสหราชอาณาจักรหรือไอร์แลนด์ รางวัลเกิดขึ้นโดยจอห์น เวบสเตอร์และรอเบิร์ต แชนด์เลอร์ ร่วมกับ องค์กรตัวแทนอุตสาหกรรมสิ่งบันทึกเสียงบริติช และสมาคมผู้ประกอบการค้าบริติช  ในปี 1992 เพื่อเป็นรางวัลอีกทางเลือกหนึ่งนอกจากบริตอะวอดส์

**อ้างอิง**
หมวดหมู่:รางวัลดนตรี
วิสกี้ซิงเกิลบาร์เรล

ถังวิสกี้ที่กำลังบ่มในโรงเก็บถัง วิสกี้ส่วนใหญ่เป็นการผสมจากหลายถัง แต่บางแบรนด์อาจบรรจุจากถังเดียว
โยอิจิ 10 ปี ซิงเกิลคาสก์
วิสกี้ซิงเกิลบาร์เรล (Single barrel whiskey) หรือ วิสกี้ซิงเกิลคาสก์ (Single cask whiskey) เป็นวิสกี้ระดับพรีเมียมที่แต่ละขวดมาจากถังบ่มเดี่ยว โดยไม่มีการผสมจากหลายถังเพื่อให้ได้สีและรสชาติที่สม่ำเสมอ ซึ่งแตกต่างจากวิสกี้เบลนด์หรือวิสกี้ประเภทอื่นที่อาจรวมจากหลายแบตช์หรือหลายปีเพื่อคงความสม่ำเสมอ วิสกี้จากแต่ละถังจะถูกบรรจุขวดแยกกัน โดยขวดแต่ละใบจะมีการระบุหมายเลขถัง และในกรณีส่วนใหญ่จะมีวันที่เริ่มต้นและสิ้นสุดการบ่มด้วย ถังแต่ละใบเชื่อกันว่าจะให้ลักษณะเฉพาะที่แตกต่างกันกับวิสกี้ที่ได้มีข้อถกเถียงในช่วงหลังเกี่ยวกับวิสกี้ซิงเกิลคาสก์ว่าจริง ๆ แล้วมาจากถังเดียวหรือไม่ ตัวอย่างเช่น วิสกี้จากโรงกลั่นสกอตแลนด์ เช่น Ben Nevis และ GlenDronach ที่ถูกจำหน่ายในชื่อ "ซิงเกิลคาสก์" ถูกเปิดเผยว่าผ่านการผสมจากหลายถังก่อนถูกถ่ายลงในถังสุดท้ายเพื่อการบ่มขั้นสุดท้าย ทำให้เกิดข้อสงสัยเกี่ยวกับนิยามของ "ซิงเกิลคาสก์" ในอุตสาหกรรม เนื่องจากไม่มีการกำกับดูแลที่ชัดเจนเกี่ยวกับคำนี้
วิสกี้ซิงเกิลบาร์เรลบางขวดอาจมีการบรรจุที่คาสก์สเตรงท์ (Cask strength) หรือไม่ได้ผ่านกระบวนการการกรองแบบเย็น (Chill filtration) เพื่อรักษารสชาติของถังให้บริสุทธิ์ที่สุด

**อ้างอิง**

**แหล่งข้อมูลอื่น**
 "Single Barrel and Small Batch Bourbon"
หมวดหมู่:บูร์บองวิสกี้
หมวดหมู่:วิสกี้
Estola flavomarmorata

Estola flavomarmorata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1942 ถือเป็นแมลงที่เป็นที่รู้จักจากโคลอมเบียและเวเนซุเอลา

**อ้างอิง==
Estola flavolineata

Estola flavolineata เป็นชนิดของด้วงในวงศ์ Cerambycidae ที่ได้รับการบรรยายโดย Stephan von Breuning ใน ค.ศ. 1950 ถือเป็นแมลงที่เป็นที่รู้จักจากโบลิเวีย

**อ้างอิง==
ศาสนาอิสลามในมาเก๊า

ศาสนาอิสลามในมาเก๊าเป็นศาสนาชนกลุ่มน้อยในภูมิภาค ตามรายงานจากสหภาพอิสลามแห่งฮ่องกง เมื่อนับรวมแรงงงานมุสลิมต่างชาติ (เช่น จากบังกลาเทศ, อินเดีย, อินโดนีเซีย และปากีสถาน) ทำให้มีมุสลิมในมาเก๊าประมาณ 10,000 คน มีเพียงประมาณ 400 คนเท่านั้นที่เป็นชาวมาเก๊า และเรียกโดยรวมเป็น สมาคมอิสลามแห่งมาเก๊า


**ประวัติ**


**ราชวงศ์หยวน**
ศาสนาอิสลามปรากฏในมาเก๊าตั้งแต่ราชวงศ์หยวน โดยทั่วไปยอมรับว่าเหล่าพ่อค้าจากตะวันออกกลางและเปอร์เซียนำศาสนาอิสลามเข้าสู่มาเก๊าจนกระทั่งสมัยราชวงศ์ชิง หลักฐานบางส่วนพบได้ในสุสานมุสลิมใกล้มัสยิดมาเก๊าที่มีป้ายสุสานบางส่วนมีอายุกว่าร้อยปี


**มาเก๊าของโปรตุเกส**
ในสมัยที่โปรตุเกสปกครองมาเก๊า มุสลิมหลายคนจากเอเชียใต้เดินทางมาพร้อมกับกองทัพโปรตุเกส ในคริสต์ทศวรรษ 1880 พวกเขาสร้างมัสยิดไว้ละหมาดที่นั่น

ในช่วงสงครามโลกครั้งที่สอง ชาวหุยหลายคนหลบหนีจากสาธารณรัฐจีนไปยังมาเก๊าของโปรตุเกส เพื่อหลีกเลี่ยงหายนะจากสงคราม มุสลิมหลายคนมาจากจ้าวชิ่งในมณฑลกวางตุ้ง อย่างไรก็ตาม หลังสงครามจบ มีหลายคนย้ายไปฮ่องกง มุสลิมบางส่วนก็เดินทางจากจีนตะวันตกเฉียงเหนือเข้ามาเก๊าหลังสงครามกลางเมืองจีนสิ้นสุดลงใน ค.ศ. 1949

ก่อนยกมาเก๊าคืนจากโปรตุเกสสู่จีนใน ค.ศ. 1999 สหภาพอิสลามแห่งฮ่องกงเคยมอบเงินเพื่อสนับสนุนชุมชนมุสลิมในมาเก๊าประมาณ 150,000 ดอลลาร์ฮ่องกง


**เขตบริหารพิเศษ**
ชุมชนมุสลิมในมาเก๊าเติบโตขึ้นมากกว่า 10 ในช่วงสิบกว่าปี


**ดูเพิ่ม**
 ศาสนาอิสลามในฮ่องกง- ศาสนาอิสลามมณฑลเสฉวน- ศาสนาอิสลามในประเทศไต้หวัน- ศาสนาในมาเก๊า


**อ้างอิง==
ประตูซวนอู่

ประตูซวนอู่ (l=ประตูแห่งอำนาจทางทหาร; v=horon be algimbure duka; ประตูแห่งการประกาศอำนาจ) เป็นหนึ่งในประตูของกำแพงเมืองปักกิ่งในอดีต ในช่วงทศวรรษที่ 1960 ประตูแห่งนี้ถูกรื้อถอนระหว่างการก่อสร้างรถไฟใต้ดินปักกิ่ง ปัจจุบันประตูซวนอู่เป็นจุดเชื่อมต่อการคมนาคมที่สำคัญของกรุงปักกิ่ง และเป็นที่ตั้งของสถานีเซวียนอู่เหมินบนสาย 2 และ สาย 4 ของรถไฟใต้ดินปักกิ่ง

**อ้างอิง**
หมวดหมู่:สถานที่หลักทางประวัติศาสตร์และวัฒนธรรมระดับชาติในปักกิ่ง
หมวดหมู่:สิ่งก่อสร้างในปักกิ่ง
หมวดหมู่:ปักกิ่ง
Bostrichiformia

Bostrichiformia เป็นอนุอันดับของแมลงปีกแข็งใน Polyphaga 
กลุ่มนี้ประกอบด้วยสองวงศ์สูง ได้แก่ Derodontoidea และ Bostrichoidea ซึ่งรวมถึงวงศ์ Dermestidae, Ptinidae, Bostrichidae และอื่น ๆ

**อ้างอิง**
หมวดหมู่:สัตว์ขาปล้อง

มแลง
Cucujiformia

Cucujiformia เป็นอนุอันดับของอันดับด้วงใน Polyphaga ซึ่งประกอบด้วยแมลงปีกแข็งกินพืชเป็นหลัก
อนุอันดับนี้ประกอบด้วย 7 วงศ์สูง ได้แก่:- Chrysomeloidea (~7 วงศ์ รวมถึงด้วงหนวดยาวและด้วงใบไม้)- Cleroidea (ด้วงดอกไม้ ด้วงกินเปลือกไม้ และ ด้วงปีกอ่อน)- Coccinelloidea (15 วงศ์ รวมถึงเต่าทองและด้วงราขี้ไคล)- Cucujoidea (~27 วงศ์)- Curculionoidea (~8 วงศ์ รวมถึงด้วงงวง และด้วงเจาะเปลือกไม้)- Lymexyloidea (ด้วงเจาะไม้)- Tenebrionoidea (เดิมเรียกว่า "Heteromera") (30 วงศ์ รวมถึงด้วงปีกแข็ง และด้วงคล้ายมด)

**อ้างอิง**

**แหล่งข้อมูลอื่น**
url-status=dead 
หมวดหมู่:สัตว์ขาปล้อง

มแลง
Elateriformia

Elateriformia เป็นอันดับย่อยของอันดับด้วงกลุ่ม Polyphaga วงศ์ที่ใหญ่ที่สุดสองวงศ์ในกลุ่มนี้ ได้แก่ แมลงปีกแข็งเพชร ซึ่งมีสายพันธุ์ที่ถูกจำแนกแล้วประมาณ 15,000 ชนิด และ แมลงดานปีกแข็ง ซึ่งมีสายพันธุ์ที่ถูกจำแนกแล้วประมาณ 10,000 ชนิด
อันดับย่อยนี้ประกอบด้วยอันดับสูง 6 อันดับ ได้แก่- Buprestoidea — แมลงปีกแข็งเพชร- Byrrhoidea — รวมถึง แมลงปีกแข็งเท้ายาวน้ำ, แมลงปีกแข็งตะไคร่น้ำ และ แมลงปีกแข็งรักโคลน- Dascilloidea- Elateroidea — รวมถึง แมลงดานปีกแข็ง และ แมลงปีกแข็งทหาร- Rhinorhipoidea- Scirtoidea

**อ้างอิง**
หมวดหมู่:สัตว์ขาปล้อง

มแลง
Scarabaeoidea

Scarabaeoidea เป็นอันดับสูงของอันดับด้วง ซึ่งเป็นกลุ่มย่อยเพียงกลุ่มเดียวของอันดับย่อย Scarabaeiformia มีสปีชีส์ที่ถูกจัดอยู่ในอันดับสูงกว่านี้ประมาณ 35,000 ชนิด และมีการค้นพบและบรรยายสปีชีส์ใหม่ราว 200 ชนิดต่อปี ปัจจุบัน วงศ์ที่อยู่ในอันดับสูงกว่านี้ยังอยู่ระหว่างการทบทวนและจัดจำแนกใหม่ ดังนั้นรายชื่อวงศ์ด้านล่างจึงยังไม่ถือเป็นที่สิ้นสุด อันดับสูงกว่านี้ประกอบไปด้วยแมลงปีกแข็งที่มีขนาดใหญ่ที่สุดบางชนิดในปัจจุบัน ได้แก่ แมลงปีกแข็งแรด (Dynastinae), แมลงปีกแข็งเฮอร์คิวลิส (Dynastes hercules) และ แมลงปีกแข็งโกไลแอท (Goliathus sp.)
สมาชิกที่เก่าแก่ที่สุดที่ได้รับการยืนยันของกลุ่มนี้คือสกุลสูญพันธุ์ Alloioscarabaeus จากยุคจูแรสซิกตอนกลาง พบในแหล่งฟอสซิลไห่ฝางโกว (Jiulongshan Formation) ในมองโกเลียใน ประเทศจีน

**อ้างอิง**

**แหล่งข้อมูลอื่น**
   Checklist of the Scarabaeoidea of the Nearctic Realm (2003)-  Scarabs of the Levant-  Scarabaeoidea Movies from Tree of Life Project-  Scarabeoidea of Italy
หมวดหมู่:สัตว์ขาปล้อง

มแลง
Staphyliniformia

Staphyliniformia เป็นอันดับย่อยกลุ่มใหญ่ของอันดับด้วง มีสปีชีส์ที่ได้รับการบรรยายแล้วมากกว่า 70,000 ชนิดจากทั่วทุกภูมิภาคของโลก ส่วนใหญ่พบในแหล่งที่อยู่อาศัยที่มีความชื้นสูง เช่น เศษซากพืชเน่าเปื่อยหลายประเภท, เห็ดรา, มูลสัตว์, ซากสัตว์ และแมลงปีกแข็งหลายชนิดอาศัยอยู่ในแหล่งน้ำจืด

**อ้างอิง**

**แหล่งข้อมูลอื่น**
 Staphyliniformia
หมวดหมู่:สัตว์ขาปล้อง

มแลง
เสียงรักในสายฝน

เสียงรักในสายฝน (Voice In The Rain) เป็นละครซีรีส์แนวจินตนิยม ดรามา แฟนตาซีปี 2563 นำแสดงโดยมชณต สุวรรณมาศ และณภัทร วิกัยรุ่งโรจน์
ละครซีรีส์เรื่องนี้ผลิตโดย BeBraveHub และออกอากาศตอนแรกทางช่องเวิร์คพอยท์, วิว และเอไอเอสเพลย์ในเดือนธันวาคม พ.ศ. 2563 และออกอากาศตอนสุดท้ายในเดือนกุมภาพันธ์ พ.ศ. 2564

**เรื่องย่อ**
ละครเรื่องนี้เล่าถึงเรื่องราวของระริน (มชณต สุวรรณมาศ) แฟชั่นดีไซเนอร์ชื่อดังผู้มีพลังพิเศษ เธอสามารถได้ยินเสียงผู้ชายคนหนึ่งเมื่อฝนตก และเสียงนี้ก็เป็นแรงบันดาลใจให้กับการออกแบบของเธอมาโดยตลอด ระรินสงสัยมาตลอดว่าเสียงนั้นเป็นของใคร แต่ไม่เคยคิดว่าเสียงนั้นเป็นของ แทนไท (ณภัทร วิกัยรุ่งโรจน์) ดารานายแบบที่จะมาร่วมงานกับเธอ ระรินเต็มไปด้วยจินตนาการเกี่ยวกับเขา แต่เมื่อจำเจ้าของเสียงได้ เธอก็รู้สึกผิดหวัง  ทั้งคู่ต่างหวังว่าเสียงในหัวของพวกเขาจะหายไป พวกเขาจึงหวังว่าจะค้นพบสาเหตุของเสียงเหล่านั้น และหาวิธีที่จะกำจัดมันออกไป แต่กลับกลายเป็นว่าทุกอย่างเกิดขึ้นด้วยเหตุผล

**นักแสดงและตัวละคร**

**อ้างอิง**
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวรักชีวิตไทย
หมวดหมู่:ละครโทรทัศน์ไทยแนวแฟนตาซี
หมวดหมู่:ละครโทรทัศน์ช่องเวิร์คพอยท์
หมวดหมู่:ละครโทรทัศน์ไทยในปี พ.ศ. 2563
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย กฤษณ์มงคล เพียรทอง
รายชื่อสโมสรเรือยอชต์

นี่คือรายชื่อสโมสรเรือยอชต์ในแต่ละประเทศ

**สโมสรเรือยอชต์**

**ดูเพิ่ม**
รายชื่อสโมสรเรือยอชต์ในประเทศออสเตรเลีย
*รายชื่อสโมสรเรือยอทช์ที่เข้าร่วมแข่งขันอเมริกาคัพ

**อ้างอิง==
เกาะตันนา

ตันนา (Tanna, บางครั้งสะกดผิดเป็น ตานา (Tana) ) เป็นเกาะในวานูอาตูตอนใต้ 
ตันนาเป็นเกาะที่มีประชากรมากที่สุดในจังหวัดตาเฟอา และมากเป็นอันดับ 3 ของประเทศ (เป็นรองเพียงเอฟาเตและเกาะเอสปีรีตูซานโต) เป็นที่ตั้งของภาษาพื้นเมือง 5 ภาษาที่เป็นภาษาที่มีผู้กันแพร่หลายมากที่สุดในหมู่เกาะ โดยมีขอบเขตผู้พูดจาก 3500 ถึง 11500 คน
ตันนาปรากฏในสารคดีและรายการโทรทัศน์หลายรายการรอบโลก ส่วนหนึ่งมาจากเขายาซูร์ ภูเขาไฟที่กำลังครุกครุ่นและสถานที่ท่องเที่ยวหลัก และยังมีความสนใจต่อวัฒนธรรมเมลานีเชียผ่านการระบำและเทศกาล เกาะนี้ดึงดูดนักมานุษยวิทยาหลายคนจากลัทธิคาร์โก

**ชื่อ**
ชื่อ Tanna ที่อ้างครั้งแรกโดยเจมส์ คุก มาจากคำว่า tana ในภาษาควาเมรา แปลว่า "พื้นโลก" ตามรากศัพท์ Tanna มาจากภาษาโอเชียเนียดั้งเดิม *tanoq จากภาษามลายู-พอลินีเชียดั้งเดิม *taneq ซึ่งมีความหมายเดียวกัน

**อ้างอิง**

**แหล่งข้อมูลอื่น**
 title=Tanna-  Pacific Island Travel page, with photos and cultural information-  Languages of Tanna date=2009-11-12 , including language map-  Collection of photos from Tanna- BBC News,  Is Prince Philip an island god?, 10 June 2007, accessed 10 June 2007-  Virtual Tour of Volcanic Tanna Island
ฟ้าเพียงดิน (ภาพยนตร์ปี พ.ศ. 2510)

ฟ้าเพียงดิน เป็นภาพยนตร์ไทยแนวโลดโผน จินตนิยม ดรามา ขนาด 16 มม. พากย์เสียงสด ปี 2510 ที่สร้างโดยบูรพาศิลป์ภาพยนตร์ จากการกำกับของพันคำ หรือพร้อมสิน สีบุญเรือง นำแสดงโดยมิตร ชัยบัญชา และเพชรา เชาวราษฎร์ เข้าฉายครั้งแรกเมื่อวันที่ 12 พฤษภาคม พ.ศ. 2510 ที่โรงภาพยนตร์คาเธ่ย์
หลังจากนั้นในปี พ.ศ. 2524 ค่ายจิรบันเทิงฟิล์มได้นำภาพยนตร์เรื่องนี้กลับมาสร้างใหม่ นำแสดงโดยภานุมาศ สุขอัมพร และสุพรรษา เนื่องภิรมย์ ต่อมาได้มีการนำมาดัดแปลงสร้างเป็นละครโทรทัศน์อีก 4 ครั้งคือในปี พ.ศ. 2531 นำแสดงโดยสมนึก บุญสุวรรณ และบุญจิรา สุวรรณจินดา ออกอากาศทางช่อง 5, พ.ศ. 2537 นำแสดงโดยนฤเบศร์ จินปิ่นเพชร และขวัญฤดี กลมกล่อม, ปี พ.ศ. 2544 นำแสดงโดยภูธเนศ หงษ์มานพ และพิยดา อัครเศรณี และในปี พ.ศ. 2565 นำแสดงโดยธนภัทร กาวิละ และกัญญ์ณรัณ วงศ์ขจรไกล

**เนื้อเรื่อง**
ฟ้าเพียงดิน เรื่องราวของ สาลิกา สรายุทธพิชัย หรือ ชมภู่ (เพชรา เชาวราษฎร์) หญิงสาวที่ต้องการกลับมาทวงสมบัติที่ควรจะเป็นของเธอคืนหลังจากที่พลโทสรายุทธ สรายุทธพิชัย พ่อของเธอถูกฆ่าตายและเธอถูกไล่ล่าซึ่งผู้บงการอยู่เบื้องหลังคือ พิทักษ์ น้องเขยของท่านนายพลที่อุปโลกน์ให้ เทวราช สรายุทธพิชัย (มิตร ชัยบัญชา) ลูกชายของตัวเองเป็นลูกของพลโทสรายุทธและเป็นทายาทโดยชอบธรรมและตัวของพิทักษ์ทำหน้าที่เป็นผู้จัดการกองมรดก

**นักแสดง**

**อ้างอิง**

**แหล่งข้อมูลอื่น**
  ฟ้าเพียงดิน ทางเว็บไซต์ ไทยบันเทิง
หมวดหมู่:ภาพยนตร์โลดโผนไทย
หมวดหมู่:ภาพยนตร์รักชีวิตไทย
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2510
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์ที่กำกับโดย พันคำ
หมวดหมู่:ภาพยนตร์ไทยที่ดัดแปลงเป็นละครโทรทัศน์